
TÁJÉKOZTATÓ

a Martfűi Damjanich János Szakképző Iskola, Gimnázium és Kollégium
1.sz. melléklet
tevékenységéről

Visszatekintés

A Martfűi Damjanich János Szakképző Iskola, Gimnázium és Kollégium életében jelentős változások következtek be az utóbbi években: 

· 2011-ben vált szét a martfűi középiskola és általános iskola.

· 2013. január 1-jétől pedig állami fenntartásúvá vált az iskola.

Az intézmény oktatási-nevelési tevékenységét tekintve meghatározó a szakközépiskolai és szakiskolai oktatás, de kisebb arányban jelen volt a dolgozók gimnáziumának ifjúsági tagozata, közismertebb nevén az intenzív gimnáziumi képzés valamint a kollégiumi nevelés.

A 2012/2013-as tanév a fenntartás szempontjából újabb változást jelentett az iskola életében. A tanév első fele önkormányzati a második félév pedig állami fenntartásban telt el.

A 2012/2013-as tanévben 14 iskolai osztályból 5 osztály kezdte meg tanulmányait. 

Feladatellátás szerint szakközépiskolai, szakképzést előkészítő évfolyamok működtek, melyeket az érettségire épülő OKJ-s képzés, illetve a szakiskolások érettségit adó”intenzív” képzése egészített ki.

Az osztályok megoszlása a 2012/ 2013-as tanévben iskolatípusonként

	évfolyamok
	gimnázium
	szakközépiskola
	szakiskola
	10. évfolyamra épülő szakképzés
	érettségire épülő szakképzés

	9.
	
	1 osztály
	2 osztály
	
	

	10.
	
	1 osztály
	2 osztály
	
	

	11.
	1 osztály
	2 osztály
	
	1 osztály
	

	12.
	
	2 osztály
	
	1 osztály
	

	13.
	
	
	
	 
	1 osztály


Az intézményben 2 kollégiumi csoport működött.
Személyi állomány: 

· 34 fő pedagógus,

· 1 fő pedagógiai munkát segítő, 

· 12 fő technikai dolgozó 

A tervezett osztályok megoszlása a 2013/ 2014-es tanévben iskolatípusonként

	évfolyamok
	gimnázium
	szakközépiskola
	szakiskola
	10. évfolyamra épülő szakképzés
	Szakképzést előkészítő évfolyam

	9.
	
	1 osztály
	1 osztály
	
	1 osztály

	10.
	
	1 osztály
	2 osztály
	
	

	11.
	1 osztály
	1 osztály
	1 osztály
	 
	

	12.
	1 osztály
	2 osztály
	
	1 osztály
	

	13.
	
	
	
	
	


Az intézményben 1 kollégiumi csoport működik.

Az átalakulás tapasztalatai:

2013. január 1-jétől állami fenntartásban működik a Martfűi Damjanich János Szakképző iskola, Gimnázium és Kollégium. A vagyongazdálkodás a Klebelsberg Intézményfenntartó Központ feladatai közé tartozik. Az iskolaépület tulajdonosa továbbra is Martfű Város Önkormányzata.

2012 novemberében és decemberében az átadás-átvétel előkészületei zajlottak.

Az önkormányzat és az intézmény elkészítette a tankerület által kért dokumentumokat és 2012. december 15-én megtörtént az átadás-átvétel.

Az iskola kollégiuma a működtetés vonatkozásában továbbra is önkormányzati feladatkörben maradt.

Változások:
Legjelentősebb változást az első hónapokban az okozta, hogy a fenntartó illetékes tankerületi központja nem a településen, hanem a megyeszékhelyen működik.

Ez alapvetően átrendezte az ügyintézés módját. Meghatározóvá kellett válnia az elektronikus ügyintézésnek, mely az intézmény vezetői és adminisztratív dolgozói számára is egy új feladat ellátási módot, új munkamódszert jelentett.

Az ügyintézés bizonyos esetekben a felgyorsult azonnali adatszolgáltatást jelentette, de más esetekben a megszokottól lassabb ügyintézést mutatta, főként a kezdeti hónapokban, amikor a tankerületi szinten nem volt biztosított a személyi feltétel teljes egészében.

Nagymértékben változás következett be a gazdálkodást a pénzügyeket tekintve. A megszokott önkormányzati fenntartásban a megtervezett költségvetéshez igyekezett tartani magát az intézmény, illetve az intézményvezető. Az új szervezetben az intézmény nem rendelkezik önálló költségvetéssel. A kollégiumi üzemeltetéshez készültek előzetes számítások, tervezések az önkormányzat költségvetésén belül. A téli és tavaszi hónapokban ez alapvetően az új rendszerben való alkalmazkodást tette szükségessé. Az intézményvezetőnek, illetve a pénzügyi feladatok ellátásában feladatot ellátó munkatársaknak nincs vagy nem teljeskörű a visszajelzés a felhasznált pénzeszközökről.

További újszerű jelenség a törvényi változtatásokból következik. Az intézmény-vezető munkáltatói jogköre alapvetően megváltozott, hiszen pénzügyekben, illetve személyi kérdésekben az intézményvezető javaslatára a tankerületi igazgató  engedélyével történhetnek kifizetések, illetve meghatározó személyi változások.

Az iskolaigazgató jogkörének ilyen módon történő változtatását meg kellett „tanulnia” a munkavállalóknak illetve az iskolaigazgatónak is. A helyi tantestület, illetve dolgozói közösség nem túl sokat észlelt ebből a változásból, az esedékes ügyeket, engedélyeket az igazgató közvetítve és a lehető leghamarabb megoldásra kerültek. Szakmai kérdésekben továbbra is „szakmai igazgatóként”, munkáltatóként működtek együtt a dolgozók az intézményvezetővel.

A hivatali ügyek tekintetében az egységesítés folyamata többségében lezajlott a tankerülten belül. Az első néhány hónap az egységes nyomtatványok és eljárásmódok megismerésével, megtanulásával telt.

Az átalakulás számos adatszolgáltatással járt és jár.

A fenntartó igyekezett, igyekszik minél egzaktabb adatsorokból megismerni az intézményeit.
Az adatsorok kitöltése többségében rövid határidejű, az országos központra továbbítandó az összesítés után. Megnehezíti az adatok benyújtásának precíz, gyors beadását, hogy a legképzettebb adminisztratív munkaerő a tankerületben folytatja munkavégzését 2013 januárjától.

Új típusú gondolkodást igényel ebben az évben az „iskolai” gazdálkodás, pénzügyi tervezés és megvalósítás.

Az átalakulás folyamatában hasonlóan az önkormányzati fenntartáshoz nagyon kicsi mozgástere van az igazgatónak a felújításokat illetően. Csak a legfontosabb felújítások tudnak megtörténni.

A Szolnok Tankerület igényli a gyakori megyeszékhelyre utazást az igazgatótól, illetve valamelyik adminisztratív munkatárstól. Az elmúlt 10 hónapban kialakult szakmai kapcsolatok azonban egyre inkább a gördülékenyebb ügyintézést teszik lehetővé. Az intézmény négy  nagy területen kapcsolódik a tankerületi apparátushoz:

· szakmai területen

· műszaki területen

· személyügyi területen

· pályázati területen

Az átalakulás során szükségessé és egyben nagyon hasznossá vált a Szolnoki Tankerületben kifejlesztésre került KIK NEC irodatechnikai program, mely helyi szinten is visszakereshetővé teszi a központban könyvelt tételeket.

Az oktatás-nevelés színvonala

Az állami fenntartás két tanévet érintett az elmúlt 10 hónapban.

A 2012/2013-as tanév második féléve sikeresen befejeződött, a kitűzött cél, - hogy a megkezdett tanév ne sérüljön, rendkívüli teher ne háruljon szülőre, tanulóra, dolgozóra - megvalósult.
Az oktatás nevelés színvonalához hozzájárulnak a vizsgák eredményei is.

A 2012/2013-as tanév végén 2 szakmai vizsgát és 2 érettségi vizsgát szervezett az intézmény.

· élelmiszer- és vegyi áru eladók eredménye: 3,5

· bőrdíszművesek eredménye: 3,8

· 12. A osztály eredménye: 3,42

· 12. B osztály eredménye: 3,2

Sikeresen fejezte be tanulmányait a szakképzést előkészítő évfolyamon a tanulók 50%-a akik az iskolában folytatják tanulmányaikat. Jogszabályi változások miatt ez a képzési forma a 2013/2014-es tanévben nem indult. A helyébe lépő Köznevelési Hídprogramok szervezésére pedig nem jelölte ki a fenntartó az iskolát.

A szakmai munka színvonalát mutatják a tanulók szakmai versenyeken elért eredményei is. A szakiskolai tanulók szakmai versenyeken való indítása továbbra is meghatározó. Egy fő tanuló - a bőrdíszműves szakmában - ebben a tanévben is eljutott az SZKTV országos döntőjébe ahol 3. helyezést ért el. Önkormányzati ösztöndíjban is részesült.

2013/2014-es tanév:

A 2013/2014-es tanév akadályok nélkül elindult. A 2013/2014-es tanév elejére előrelátással gondolkodtak, terveztek az iskola dolgozói.

A 2013/2014-es tanév beiskolázása a korábbi évekhez hasonlóan a jogszabályokban megfogalmazottak szerint indult el. 2013. szeptember 2-án 13 osztály kezdte meg tanulmányait.

Induló képzések, osztályok:

1 osztály szakközépiskola

kereskedelem
ágazat
1 osztály szakiskola

cipőkészítő szakképesítés: 2 csoport
eladó szakképesítés
1 osztály – intenzív gimnázium

Mindhárom osztály létszáma magas, fenntartói engedéllyel a törvényi maximális létszám 20%-kal lett megnövelve.
1 osztály érettségire épülő OKJ-s képzés

· szoftverfejlesztő szakképesítés
· ügyviteli titkár szakképesítés
2014/2015-ös tanév tervezése:
A 2014/2015-ös tanévre az iskola múltjához szervesen kapcsolódó, megújuló technikusképzést a bőripari technikus képzés beindítását tervezzük. 

Ennek a szakmának a népszerűsítése áll az iskola beiskolázási tervének középpontjában.

A szakiskolai képzésben is a könnyűipar képzéseit erősítjük: a cipészképzést és a bőrdíszműves képzést.
A szakmai munka, a tanulás és nevelés a fenntartóváltástól függetlenül szakmai alapon zajlott, illetve zajlik az intézményben. A dolgozókat kellő információval ellátva, viszont az „átállás” részleteivel nem terhelve igyekezett az igazgató végezni az adatszolgáltatást, ügyintézést az adminisztratív munkatársakkal. A pedagógusok nyugodtan végezhették a munkájukat. Az első néhány hónapban még az eszközbeszerzésekre, szakmai anyagokra többet kellett várni, meg kellett ismerni a beszerzés lehetőségét, időtartamát. 
A szakmai munka színvonalához kapcsolódik, hogy az intézmény igyekszik alkalmazkodni az új OKJ változásához, az összevont szakmák eszköz, tananyag és szellemi megújulása is megkezdődött még az önkormányzati fenntartás alatt.

Az önkormányzat által felszerelt ruházati- és vasműszaki kabinet használata megkezdődött, kis értékű eszközei szaporodnak, technikai kis felújítások történtek.

A bőrdíszműves képzés is átalakuláson kell, hogy átmenjen, hiszen a kesztyűkészítés is a szakmai tevékenység részévé vált, ehhez eszközbeszerzésre lesz még szükség.

Az informatika ágazatban a 2013/2014-es tanévben 2 évfolyamos OKJ képzés zajlik szoftverfejlesztő szakmában, ennek a technikai feltételei adottak, külön kis gyakorlati szerelőkabinetet alakítottak ki, amelyet a következő évben a számítógép-szerelő karbantartó szakképzésre jelentkező  szakiskolai tanulók  képzését is segíti majd.

Az ügyviteli titkári képzés is a szakmaiságot igazolja, sok tanuló választotta érettségi után az iskolát ebben a szakmában.
Pályázatok:
A szakmai fejlődés lehetőségét hordozzák a pályázatok, illetve a pályázati lehetőségek.

Az önkormányzati fenntartás idején került beadásra a TIOP - 1.2.3.-11/1-2012-0288 pályázat infokommunikációs könyvtárfejlesztés címmel. A pályázaton 5,5 millió forintot nyert az intézmény a könyvtár-kialakításra, melynek segítségével a 2. emeletről a földszintre egy jóval nagyobb térbe került a könyvtár és informatikai eszközparkja megújult, bővült, új könyvtáros állomás jött létre.

A 2012/2013-as tanévben újabb pályázatokat keresett az iskola, ősszel került beadásra a TÁMOP-3.3.10. A-12-2013-0004 pályázat „Fiatalon és képzetten a kisvárosból”. Ez a pályázat a hátrányos és halmozottan hátrányos helyzetű tanulókat segíti. /30 főt./
A pályázat tanulást, továbbtanulást, fejlesztést, programokat tartalmazz közel 30 millió forint értékben.

A fizikai megvalósítás 2013. november 1-től 2015. június 30-ig tart.

A pályázati lehetőségeket az iskola keresi, igyekszik élni vele.

Nagy segítség lenne a szakmai színvonal erősítésében is, ha az önkormányzat által benyújtott KEOPOS épület-felújítási pályázat nyertes lenne, hiszen az épület felújítása már-már elengedhetetlen. 

A megújult környezetben a szakmai munka is eredményesebb lenne, nagyobb lenne az iskola vonzereje.
Felújítások:
2013. évben hatalmas összefogással az iskola kollégiuma részben megújult, nagyon örültek ennek a lehetőségnek a kollégisták. Az iskola épületében a padozatjavítás elengedhetetlen, az ANTSZ ellenőrzések is folyamatosan előírják a padozatcserét vagy felújítást.

A 2013. évben 2 tanterem parkettáját újították fel a technikai dolgozók.
Tankönyvellátás:
Nagy változást jelentett az új típusú tankönyvellátás, ezt a feladatot a könyvtáros-tankönyvfelelős egy személyben nem tudta ellátni, folyamatosan együtt kellett működnie az igazgatóság egyik tagjának. A tankönyvek eljuttatása azonban jól oldódott meg.
Kapcsolattartás:
Minden osztályfőnök kiterjedt levelezést folytat a törvényi előírásoknak megfelelően a hiányzások visszaszorítása érdekében. A szülőket leginkább a levelek és telefonhívások inspirálják az iskolával való kapcsolattartásra, az iskolától való távolság, elfoglaltság, de leginkább a szociális helyzet határozza meg, hogy mennyire együttműködők. A 9. évfolyamra járó diákok többsége tanköteles korú, de nem mindegyiknek sikeres az iskolaválasztása. Az idei tanévben is van három olyan 9. évfolyamos tanuló, akik egyáltalán nem jártak iskolába, a családsegítő szolgálatokkal való nagyon jó együttműködés sem vezetett eredményre.

A kapcsolattartás legfontosabb színterei a fogadó órák, szülői értekezletek és az igény szerinti családlátogatások. A szülők általában ezen alkalmakkor nyíltan és őszintén beszélnek a gyerekekkel kapcsolatos gondjaikról. A fogadó órák látogatottsága esetenként változó, de sokan reggelente vagy délután érdeklődnek a gyermekek magatartása és tanulmányai iránt. A fogadóórák tanári, igazgatói kezdeményezésre jönnek létre, az osztályfőnököknek kell markánsan irányítani ezeknek a találkozásoknak a létrejöttét.
Az intézmény nagyon fontos feladatának tartotta az előző tanévben a volt és leendő partnereivel a kommunikáció megújítását, ezért számos rendezvényen, fórumon igyekezett nyitni a városi lakosság, a gazdasági szervezetek, a volt kollégák és a társintézmények irányában.

Iskolai munkavállalói közösség:
A köznevelési intézmény dolgozói közössége az oktatáspolitikai változások, törvénykezési, jogszabályi átrendeződések ideje alatt is összetartóan, energikusan végezte a tanévben a munkáját. A közvetlen oktatási nevelési feladatok mellett számos önként vállalt tevékenységben vett részt, bekapcsolódott a városi rendezvényekbe, szervezte a diákság életét, szabadidejét.

Nagyon fontos tevékenység az iskola életében a diákmozgalom segítése, a fiatalok szabadidejének tartalmas eltöltésébe való bekapcsolódás, segítés, irányítás. Ugyanígy kiemelten fontos tevékenységet végzett az ifjúságvédelmi felelős is, aki az osztályfőnökök, családsegítő szolgálatok, szülők, iskolavezetőség között nagyon jó érzékkel és szakmai tudással közvetített segítkezett. Az ifjúságvédelem koordinálásával valósul meg az iskolapszichológiai szolgálat az iskolában  illetve az osztályfőnöki órák előadóinak szervezése is. A prevenció területén az ifjúságvédelmi felelős jól működik együtt mind a kollégákkal, mind a külső segítőkkel.
Az iskola által megfogalmazott kiemelkedő feladatok a 2012/2013-as, illetve a 2013/2014-es tanévben

· A nemzeti köznevelésről szóló 2011. évi CXC. törvény és a  szakképzésről szóló 2011. évi CLXXXVII. törvény kötelező elemeinek bevezetése, alkalmazása.
· 9-10. évfolyamon a mindennapos testnevelés megvalósítása.
· A törvényi előírásokhoz kapcsolódó SZVK megismerése, szakmai elmélet és gyakorlati oktatás elemeinek kapcsolása az országos programokhoz.
· Az új érettségi és szakmai vizsga követelményeinek megismerése, tanulókkal való megismertetése, és felkészítés a megváltozott vizsgakövetelményekhez.
· Az iskola új alap- és kiegészítő dokumentumainak elkészítése, elfogadása, módosítása.
· A lehetőségekhez mérten alkalmazkodás a fenntartóváltáshoz.
· Az iskolai kommunikáció erősítése minden partnerrel.
· Az új 3 éves szakképzés megvalósításához további külső partnerek keresése.
· A cipőipari képzés szakszerű, folyamatos biztosítása, a tanműhely biztonságos működtetése.
· A cipőipari késztermékek értékesítési körének, folyamatának kialakítása.
· Módszertani kultúra fejlesztése.
· Kompetenciák fejlesztése, hatékony felkészülés az éves mérésekre.
Az intézmény kapcsolatai:
Minden osztályfőnök kiterjedt levelezést folytat a törvényi előírásoknak megfelelően a hiányzások visszaszorítása érdekében. A szülőket leginkább a levelek és telefonhívások inspirálják az iskolával való kapcsolattartásra, az iskolától való távolság, elfoglaltság, de leginkább a szociális helyzet határozza meg, hogy mennyire együttműködők. A 9. évfolyamra járó diákok többsége tanköteles korú, de nem mindegyiknek sikeres az iskolaválasztása. Az idei tanévben is van három olyan 9. évfolyamos tanuló, akik egyáltalán nem jártak iskolába, a családsegítő szolgálatokkal való nagyon jó együttműködés sem vezetett eredményre.

A kapcsolattartás legfontosabb színterei a fogadó órák, szülői értekezletek és az igény szerinti családlátogatások. A szülők általában ezen alkalmakkor nyíltan és őszintén beszélnek a gyerekekkel kapcsolatos gondjaikról. A fogadó órák látogatottsága esetenként változó, de sokan reggelente vagy délután érdeklődnek a gyermekek magatartása és tanulmányai iránt. A fogadóórák tanári, igazgatói kezdeményezésre jönnek létre, az osztályfőnököknek kell markánsan irányítani ezeknek a találkozásoknak a létrejöttét.
Iskolai kezdeményezésre alakult meg a Szülői munkaközösség is. A következő tanévre vonatkozólag fontos feladat ennek a kapcsolatnak az ápolása, hatékonyabbá tétele
Az intézmény nagyon fontos feladatának tartotta az előző tanévben a volt és leendő partnereivel a kommunikáció megújítását, ezért számos rendezvényen, fórumon igyekezett nyitni a városi lakosság, a gazdasági szervezetek, a volt kollégák és a társintézmények irányában.

Az intézmény értékteremtésének egyik alappillére a partnereivel való jó kapcsolat és a partneri, hatékony kommunikáció megvalósítása.

Kiemelten fontosnak tartják az együttműködést az alábbi partnerekkel:

· Klebelsberg Intézményfenntartó Központ Szolnoki Tankerülete

· Martfűi József Attila Általános Iskola

· Martfű Város Önkormányzata

· Városi Művelődési Ház és Könyvtár

· Játékvár Óvoda és Bölcsőde
· COOP Zrt Szolnok

· Tiszaföldvári COOP Zrt

· Lorenz Shoe Group Kft

· Triatlon Klub / Sportszervezetek

· Jász-Nagykun-Szolnok-megyei Kereskedelmi és Iparkamara

· Gyermekorvosi – orvosi – védőnői hálózat

· Családsegítők, járási hivatalok

· Wekerle Sándor alapkezelő

· Martfű Városban működő alapítványok

· MÁS, Martfűi Médiacsoport

· SILVER Alapfokú Művészeti Iskola

· A város civilszervezetei

· A városi, és térségi gazdálkodó szervezetek

 Ügyelnek a partneri kapcsolatok ápolására a szakmai szervezetekkel, gazdasági szervekkel.
A foglalkoztatottak helyzetének változása

2013 januárjában minden pedagógus állományú dolgozó (34 fő) és 12 fő technikai dolgozó, illetve pedagógiai munkát segítő állami alkalmazásba került. 1 fő technikai dolgozó maradt a kollégiumban, az egyéb munkálatokat az önkormányzat végzi. 2 fő prémiuméves dolgozó van, ők is állami alkalmazásba kerültek.

2013 januárjában a szükséges átsorolások megtörténtek, fennakadás nem volt. A dolgozók munkavégzésének körülményeiben változás nem történt, ugyanazzal a munkaszervezéssel működött az intézmény. Az iskola igazgatójának irányításával folyik folyt a szakmai és technikai munka.

A foglalkoztatottak pénzügyi támogatásában történtek változások, a megszokott havi cafeteria juttatás az állami fenntartásba vétellel átmenetileg megszűnt, nem kaptak Erzsébet-utalványt. Ezen a területen júniusban került sor korrekcióra az új fenntartásban. Az év első nyolc hónapjára a 2012-es évhez arányosított Cafeteria juttatást egy összegben folyószámlára utalással kapták meg a dolgozók.

A dolgozók bérezése egyéb más esetekben a jogszabályoknak megfelelően történt.

· Mindenki, ha szükséges volt az átsorolásra került.

· Megkapta a januári béremelését.

· Továbbra is jár a munkába járás hozzájárulása.

· A köznevelési törvény által meghatározott pótlékok is beépülnek a járandóságokba.

Személyi változások történtek az év során.

· 1 fő, a gazdaságvezető a tankerületnél lát el pénzügyi-gazdasági feladatokat.

· 1 kolléganő nyugdíjba vonult.
· 2 kolléganő máshol vállalt munkát.
· 1 fő gyógypedagógus került foglalkoztatásra, ez egy hiánypótló jelenség, évek óta nagy szükség van ezen területen jó szakemberre.

· 1 fő kereskedő szakoktató került felvételre.

· A pedagógiai munkát segítők köre oly módon változott, hogy a pedagógus állományban dolgozó kolléga rendszergazdai feladatokat lát el a teljes munkaidejében. Ezt a változást a törvényi szabályozás hívta életre.

Vidéki iskola révén, illetve a szakmai programok változása miatt és a teljes állást ki nem adó órákat más módon kell ellátni, mint teljes állású foglalkoztatottal. A 2013/2014-es tanévben 11 óraadó dolgozik az iskolában, alapvetően a szakoktatásban.

Nagyon jó évekre visszamenőleg kialakított kapcsolatok működnek ezen a területen.

A 2013/2014-es tanév indításával új törvényi jogszabályok vonatkoznak a pedagógusokra.
A 2013/2014-es tanév személyi állománya:

· 34 fő pedagógus 2,5 betöltetlen állás

· 2 fő pedagógiai munkát segítő

· 10 fő egyéb munkakörben dolgozó
A pedagógus munkakörben alkalmazottak jogszabályhoz kapcsolódó átsorolása megtörtént, 1 fő kivételével mindenki béremelésben részesült. Az 1 fő kompenzációval éri el az előző bérét.

Megszűnt a túlóra. A pedagógusok kötött munkaideje neveléssel-oktatással lekötött és neveléssel oktatással le nem kötött részre tagolódik.

A kollégák együttműködőek.

· Jelenléti ívet vezetnek

· munkaidő nyilvántartást írnak,
· megtervezték a tanévre vonatkozóan a neveléssel-oktatással lekötött és neveléssel oktatással le nem kötött tevékenységüket az iskolai programokhoz igazodva.

A mindennapi munka során a foglalkoztatottak szakmai tevékenysége nem változott, az iskolai programok nem változtak, csak erősödtek.

Összegzés

Az állami átvétel nagyon sok változást hozott. Ezt elsősorban az iskolavezetés és az adminisztratív dolgozók érzik. Igyekeznek ezzel kevésbé terhelni a pedagógusokat.

A pedagógusok iskolai közössége hat munkaközösségben tevékenykedik és végzik hatékonyan a  munkájukat. Sok időt és energiát fordítanak az iskolai programokra is.

· Damjanich-napot szerveztek.
· Erzsébet kirándulásra vittek diákokat.
· Öreg diák találkozót szerveztek.
· Testvériskolai kirándulást folytatnak.
· Városi műsorokat adnak – október 23.

· Városi rendezvényeken vesznek részt.

· Koordinálják a diákokat a jól működő közösségi munkában.
· Iskolai programsorozatot szerveznek – DAMJANICH-HÉT.
· Tanulmányi és szakmai kirándulásokra viszik a tanítványokat.
A Klebelsberg Intézményfenntartó Központ Szolnoki Tankerület alkalmazottai és a Martfűi Damjanich János Szakképző Iskola, Gimnázium és Kollégium intézményvezetője és munkatársai között az elmúlt tíz hónap alatt korrekt partneri viszonya alakult ki. Segítő együttműködésükre a tankerület minden esetben számíthat.

Szolnok, 2013. november 13.


Szutorisz-Szügyi Csongor

